ddrg/super_eurlex huggingface dataset:
(13)

Dabar Upsaloje yra šešios arenos ir koncertų salės, iš kurių keturios priklauso savivaldybei, o dvi yra privačios nuosavybės. Be to, dar yra ir kitų didelių arenų, nuo Upsalos pasiekiamų per 1–2 valandas važiuojant keliu, be kita ko, Stokholme. Tačiau Švedija tvirtina, kad dabartinių patalpų neužtenka, kad būtų patenkintas arenų patalpų poreikis ir jose neįmanoma rengti didesnių sporto ir kultūros renginių, o alternatyvios plėtros priemonės savivaldybei kainuotų brangiau (9).
(97)

be to, ji mano, kad siekiant nustatyti akivaizdžią vertinimo klaidą, padarytą vertinant pajėgumą pagal privataus subjekto pasiūlymą patenkinti poreikį, nustatytą apibūdinant su viešąja paslauga susijusius įsipareigojimus, neužtenka lyginti maršrutais Marselis–Korsika ir Tulonas–Korsika vykdomo transporto apimtį. Be to, kaip mano ir Prancūzijos institucijos, kartu teikti paslaugą įgaliotų subjektų teikiamų transporto paslaugų bendra apimtis 2004 ir 2005 m. sumažėjo dėl to, kad SNCM paslaugų teikimas buvo nutrūkęs dėl vykdytų kolektyvinių veiksmų. O transporto apimtis vežant iš Tulono padidėjo dėl „susisiekiančių indų“ dėsnio poveikio, susijusio su vežimu iš Italijos;
(16)

be to, vidutinės trukmės laikotarpio planavimo metu Belgija turėtų priimti aiškius koordinavimo susitarimus, kad biudžetiniai tikslai būtų privalomi federaliniu ir subfederaliniu lygiais, be kita ko, greitai priimant valdžios sektoriaus biudžeto balanso / pertekliaus taisyklę, kuri atitiktų Sutarties dėl stabilumo, koordinavimo ir valdysenos ekonominėje ir pinigų sąjungoje reikalavimus;
b)

„būtinas suvartoti maisto produkto kiekis ir vartojimo būdas, norint užtikrinti teiginyje nurodytą naudingą poveikį“. Ši nuostata susijusi su informacija, pagrįsta maisto produkto sudėtimi, kurią turėtų pateikti maisto ūkio subjektas, kad būtų galima pasiekti deklaruojamą poveikį. Maisto produkto vartojimo būdas yra svarbus, tad reikalavimas pranešti apie tai vartotojui taip pat gali būti Komisijos nustatyta teiginių apie sveikumą vartojimo konkreti sąlyga, leidžiant tokį teiginį vartoti ir įtraukiant jį į Sąjungos registrą (5). Tačiau ta nuostata turi būti užtikrinama, kad pateikiant visus teiginius apie sveikumą vartotojas būtų visapusiškai informuotas apie tai, kiek per parą reikia vartoti to maisto produkto ir kaip jį vartoti. Pavyzdžiui, reikėtų pateikti informacijos apie tai, ar deklaruojamas poveikis galėtų būti pasiektas vartojant produktą tik vieną kartą ar keletą kartų per parą. Be to, tokia informacija neturėtų būti skatinamas perdėtas maisto produkto vartojimas ar tam pritariama, kaip nurodyta 3 straipsnio antros pastraipos c punkte. Jei tai neįmanoma, teiginys apie sveikumą neturėtų būti vartojamas;
(20)

Priemonė neatitiko jokių Komisijos parengtų gairių dėl valstybės pagalbos suderinamumo. Kadangi priemonė buvo veiklos pagalba, kurią teikiant buvo taikomos skirtingos sąlygos skrydžiams Bendrijos viduje, negalima laikyti, kad ji buvo tiesiogiai suderinama su Sutarties 107 straipsnio 3 dalies c punkto nuostatomis. Be to, pagalba neatitiko jokių kitų Sutarties 107 straipsnio 2 arba 3 dalyje nustatytų išimčių.
(8)

pagal Reglamento (EB) Nr. 58/2003 3 straipsnio 1 dalį atlikus sąnaudų ir naudos analizę padaryta išvada, kad pavedus Transeuropinio transporto tinklo vykdomajai įstaigai valdyti tam tikras Europos infrastruktūros tinklų priemonės programos transporto, energetikos ir telekomunikacijų srityse (5) dalis, taip pat tam tikras pagal programą „Horizontas 2020“ (6) vykdomų transporto ir energetikos mokslinių tyrimų dalis, šias programas būtų galima veiksmingai įgyvendinti mažesnėmis sąnaudomis nei tuo atveju, jei tai darytų Komisija. Apskaičiuota, kad perleidus programos valdymą įstaigai per 2014–2020 m. daugiametės finansinės programos vykdymo laikotarpį bus sutaupyta maždaug 54 mln. EUR. Iš analizės taip pat matyti, kad toje pačioje įstaigoje sutelkus transporto ir energetikos sričių infrastruktūros ir mokslinių tyrimų projektų valdymą būtų sutaupyta daug lėšų ir užtikrintos tokių veiksmų sąsajos. Išplėtus įstaigos įgaliojimus Komisija ir suinteresuotieji subjektai galėtų pasinaudoti įstaigos patirtimi ir aukšta programos valdymo ir paslaugų teikimo kokybe. Be to, Transeuropinio transporto tinklo programos naudos gavėjai būtų užtikrinti dėl veiklos tęstinumo, o Sąjunga atkreiptų visų dėmesį į įstaigos valdomas programas. Iš analizės taip pat paaiškėjo, kad, jei Transeuropinio transporto tinklo programos (7) ir programos „Marco Polo“ (8) valdymas būtų grąžintas Komisijai, tai turėtų neigiamą poveikį ir būtų mažiau veiksminga;
(7)

įstaiga parodė turinti aukšto lygio techninę ir finansinę Sąjungos programų valdymo kompetenciją. Per pirmąjį ir antrąjį (2009 ir 2013 m.) Švietimo, garso ir vaizdo bei kultūros vykdomosios įstaigos (toliau – EACEA) tarpinius vertinimus atlikti naudos gavėjų ir kitų suinteresuotųjų subjektų pasitenkinimo tyrimai atskleidė nuomonę, kad EACEA užtikrina kokybiškesnes paslaugas, palyginti su ankstesne tvarka (Techninės pagalbos biuru). EACEA sugeba pritraukti ir išlaikyti aukštos kvalifikacijos darbuotojus ir taip užtikrina didesnį su personalu susijusį stabilumą. Įstaiga reguliariai paprastina vidaus procedūras, kad pagerintų veiksmingumą, ir siekia standartizuoti skirtingoms programoms taikomus metodus. Ji yra viešoji įstaiga, specialiai sukurta švietimo, garso ir vaizdo bei kultūros srities programoms valdyti, ir dėl tokio veiklos kryptingumo ES programos tampa matomesnės suinteresuotiesiems subjektams ir plačiajai visuomenei. Dėl to, kad vienas subjektas valdo kelias susijusias programas, ES veiksmai tampa labiau matomi, o tai naudinga visoms programoms. Per ex post kontrolę nustatytas EACEA klaidų lygis gerokai žemesnis nei leistina 2 % riba. Per antrąjį tarpinį vertinimą pažymėta, kad EACEA techninė ir finansinė kompetencija nuolat didėja, tą įrodo ir geresni bendri įstaigos veiklos rezultatai, vertinant pagal jos nustatytus pagrindinius veiklos rezultatų rodiklius;
(198)

Be to, remiantis per 2013 m. kovo ir birželio mėn. misijas gauta informacija, nustatyta, kad atviroje jūroje vykdančių veiklą žvejybos laivų registravimą atlieka viena institucija (Kiurasao jūrų administracija), o visas valdymo ir stebėsenos užduotis – kita institucija (Ūkio plėtros ministerija). Tokiam užduočių pasidalijimui reikalingas glaudus kompetentingų institucijų darbo koordinavimas ir bendradarbiavimas. Komisija per savo 2013 m. kovo ir birželio mėn. misijas pastebėjo, kad pastarosios dvi institucijos taip nebendradarbiauja. Per šias Komisijos misijas gauti duomenys taip pat atskleidžia, kad pagal Kiurasao laivų registravimo tvarką neatsižvelgiama į tai, ar laivai ir jų savininkai gali būti kaip nors dalyvavę NNN žvejybos veikloje. Nustatyta, kad kompetentingos Kiurasao institucijos laivo užregistravimo metu netikrina jo praeities ir nepaiso jo galimo dalyvavimo NNN veikloje. Taigi Kiurasao nevykdo reikalavimų dėl laivų registravimo ar leidimo plaukioti su valstybės vėliava pagal ICCAT nutarimą 05-07 ir neatitinka UNCLOS 94 straipsnio. Kiurasao žvejybos laivų registravimo veikla taip pat neatitinka IPOA IUU 36 ir 38 punktuose vėliavos valstybėms pateiktos rekomendacijos stengtis neleisti su jų vėliava plaukioti laivams, kurie iki tol buvo padarę pažeidimų, ir neleisti perregistruoti su jų vėliava plaukiojančių laivų dėl išsaugojimo ir valdymo priemonių nesilaikymo arba nacionalinio, regioninio ar pasaulinio lygmens nuostatų pažeidimo. Be to, minėta Kiurasao veikla, susijusi su žvejybos laivų registravimu, neatitinka IPOA IUU 39 punkte valstybėms pateiktų rekomendacijų visais pagrįstais būdais, be kita ko, neišduodant leidimo laivui žvejoti ir neleidžiant plaukioti su atitinkamos valstybės vėliava, užtikrinti, kad nebūtų piktnaudžiaujama vėliavos keitimu (angl. flag hopping) – tokia praktika, kada, siekiant išvengti išsaugojimo ir valdymo priemonių ar nuostatų taikymo, kelis kartus ir greitai pakeičiama laivo vėliava.
b)

i) fiksuotąja, nuline arba daugiapakope atkarpa su iš anksto nustatytu atkarpos tvarkaraščiu ir iš anksto nustatytomis atkarpos vertėmis, dėl kurios negali atsirasti neigiamas pinigų srautas, arba ii) kintamąja atkarpa, dėl kurios negali atsirasti neigiamas pinigų srautas ir kuri turi tokią struktūrą: atkarpos dydis = (orientacinė norma * l) ± x, o f ≤ atkarpos dydis ≤ c, kai: 1) orientacinė norma yra tik viena iš žemiau nurodytų konkrečiu momentu: a) euro pinigų rinkos palūkanų norma (pvz., EURIBOR, LIBOR) ar panašūs indeksai; b) pastovaus termino apsikeitimo sandorių palūkanų norma (pvz., CMS, EIISDA, EUSA); c) vienos arba kelių euro zonos Vyriausybės obligacijų, kurių terminas yra vieneri metai arba trumpesnis, pelnas arba indeksas, arba d) euro zonos infliacijos indeksas, kurį pateikia Eurostatas arba valstybės narės nacionalinė statistikos institucija (pvz., HICP), ir tai turi būti ta pati orientacinė norma, kuri numatyta šios dalies a punkto ii papunktyje, jeigu pagrindinės sumos sumokėjimas susietas su orientacine norma, ir 2) f (žemiausia riba), c (aukščiausia riba), l (įsiskolinimo didinimo/mažinimo faktorius) ir x (garantinė įmoka), jei jie egzistuoja, yra skaičiai, kurie yra fiksuoti ir iš anksto nustatyti emisijos metu ir kurie laikui bėgant gali keistis, kai f, c, ir x yra daugiau arba lygu nuliui, o 1 yra daugiau negu nulis per visą turto galiojimo laikotarpį. Kintamųjų atkarpų su infliacijos indekso orientacine norma atveju l lygus vienetui.
b)

pakaitiniais nariais: — Martin BARIČEVIĆ, Mayor of the Municipality of Jasenice — Viviana BENUSSI, Deputy Prefect of Istria County — Miroslav ČAČIJA, Member of the Bjelovar-Bilogora County Assembly — Blanka GLAVICA-JEČMENICA, Member of the Council of Municipality Maruševec — Andrija RUDIĆ, Mayor of the City of Kutina — Tulio DEMETLIKA, Mayor of the City of Labin — Josipa RIMAC, Mayor of the City of Knin — Željko SABO, Mayor of the City of Vukovar — Ivana POSAVEC KRIVEC, Member of the Assembly of Zagreb County.
7.

Sirajuddin Jallaloudine Haqqani (alias a) Siraj Haqqani, b) Serajuddin Haqani, c) Siraj Haqani, d) Saraj Haqani, e) Khalifa) Įtraukimo į sąrašą priežastys: Na′ib Amir (vado pavaduotojas). Adresas: a) Kela apylinkė / Danda apylinkė, Miramshah, Šiaurės Vaziristanas, Pakistanas, b) Manba′ul uloom Madrasa, Miramshah, Šiaurės Vaziristanas, Pakistanas, c) Dergey Manday Madrasa, Miramshah, Šiaurės Vaziristanas, Pakistanas. Gimimo data: apie 1977–1978 m. Gimimo vieta: a) Danda, Miramshah, Šiaurės Vaziristanas, Pakistanas, b) Srana kaimas, Garda Saray rajonas, Paktijos provincija, Afganistanas, c) Neka rajonas, Paktikos provincija, Afganistanas, d) Chosto provincija, Afganistanas. Pilietybė: Afganistano. Kita informacija: a) 2012 m. pabaigos duomenimis, vadovauja Haqqani tinklui, b) Jallaloudine Haqani sūnus, c) priklauso Afganistano Paktijos provincijos Garda Saray Zadran genties Sultan Khel pogenčiui, d) manoma, kad yra Afganistano ir Pakistano pasienio teritorijoje. Įtraukimo į JT sąrašą data:2007 9 13. Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos: Sirajuddin Jallaloudine Haqqani yra vienas iš žinomiausių, įtakingiausių, charizmatiškiausių ir labiausiai patyrusių vadovų Haqqani tinkle, kuris yra kovotojų, artimai susijusių tiek su Talibanu, tiek su „Al Kaida“, grupė; nuo 2004 m. šis asmuo yra vienas iš svarbiausių tinklo operacijų vadų. Sirajuddin Haqqani daug galios ir valdžios įgijo savo tėvo Jalaluddin Haqqani, buvusio Talibano režimo ministro, kuris buvo Talibano karo vadas ir „Al Kaidos“ bei Talibano tarpininkas abipus Afganistano ir Pakistano sienos, dėka. Būdamas Talibano režimo ministru Jalaluddin Haqqani užmezgė labai artimus ryšius su „Al Kaida“. Sirajuddin Haqqani yra labai artimai susijęs su Talibanu, kuris teikia finansavimą jo operacijoms. Be to, jis gauna finansavimą iš įvairių kitų grupių bei asmenų, įskaitant narkotikų kartelių vadovus. Jis yra vienas iš pagrindinių tarpininkų rengiant Afganistane vykdomus teroro aktus ir vykdant rėmimo veiklą Pakistano federaliniu lygiu valdomose genčių teritorijose. 2006 m. gegužės mėn. apie jo ryšius su Talibanu viešai paskelbė Mullah Dadullah, o po to – vienas iš svarbiausių Talibano karo vadų, pareiškęs, kad dirbo ir planavo operacijas su Sirajuddin Haqqani. Jis taip pat palaiko ryšius su Jaish-i-Mohammed. Sirajuddin Haqqani aktyviai dalyvauja planuojant ir vykdant išpuolius prieš Tarptautines saugumo paramos pajėgas, Afganistano pareigūnus ir civilius, daugiausia rytiniame ir pietiniame Afganistano regionuose. Be to, jis nuolat verbuoja ir siunčia kovotojus į Chosto, Paktijos ir Paktikos provincijas Afganistane. Sirajuddin Haqqani dalyvavo 2007 m. birželio 18 d. Kabule įvykdytame savižudžių išpuolyje prieš Policijos akademijos autobusą; šio išpuolio metu žuvo 35 policijos pareigūnai.
(8)

Sąjungoje 4-metilamfetaminas neturi žinomos, nustatytos ar pripažįstamos medicininės vertės ir medicinoje nenaudojamas, be to, Sąjungoje šiai medžiagai nėra suteikta rinkodaros leidimo. Be to, kad jis naudojamas kaip analizės pamatinis standartas ir atliekant mokslinius tyrimus, neturima duomenų, kad jis gali būti naudojamas kokiais nors kitais teisėtais tikslais;
(4)

2013 m. biudžeto įstatyme, priimtame 2012 m. lapkričio 27 d., numatyta daugiau negu 3 % BVP vertės diskrecinių priemonių, skirtų 4,5 % BVP deficito tikslui pasiekti 2013 m. Biudžeto išlaidų srityje numatoma gerokai sumažinti valdžios sektoriaus darbo užmokesčio išlaidas sumažinus darbuotojų skaičių ir užmokestį už viršvalandžius bei kitas kompensacijas. Bus stiprinamos racionalizavimo pastangos sveikatos priežiūros sektoriuje, valstybės įmonėse bei viešojo ir privačiojo sektorių partnerystėse, o socialinės išlaidos bus toliau optimizuojamos. Biudžeto pajamų srityje 2013 m. biudžete numatoma visapusiška gyventojų pajamų mokesčio restruktūrizacija, dėl kurios sumažėtų apmokestinamų pajamų grupių skaičius ir būtų padidintas vidutinis mokesčio tarifas pagal Europos standartus, kartu išsaugant progresyvumo principą ir pažabojant mokesčių lengvatas. Be to, bus įvesta 3,5 % priemoka daliai apmokestinamų pajamų, viršijančių minimalų darbo užmokestį, 2,5 % solidarumo priemoka 80 000 EUR viršijančioms pajamoms ir 5 % priemoka – 250 000 EUR viršijančioms pajamoms. Pajamos iš įmonių pelno mokesčio bus didinamos, be kita ko, ribojant galimybę išskaičiuoti palūkanų išlaidas, mažinant ribą, kada galima taikyti aukščiausią pelno mokesčio priemoką, ir keičiant specialių išankstinių mokėjimų įmonėms pagal grupinį apmokestinimą metodiką. 2013 m. biudžete taip pat numatyti netiesioginio apmokestinimo pakeitimai, visų pirma, akcizo mokesčio tabakui, alkoholiui ir gamtinėms dujoms padidinimas, nekilnojamojo turto apmokestinimo bazės išplėtimas perkainojus nekilnojamąjį turtą ir įvedus finansinių sandorių mokestį. Be to, padidės socialinės įmokos, nes jos bus taip pat skaičiuojamos nuo papildomų išmokų valstybės tarnautojams ir nuo bedarbio pašalpų;
(5)

jei nebūtų imtasi tokių nukrypti leidžiančių priemonių, priežiūros bei remonto paslaugų teikimo ir rinkliavos ėmimo vietos nustatymas pirmiausia priklausytų nuo tikslaus teritorinės sienos virš Dunojaus upės nustatymo, o tai padaryti būtų labai sunku susijusiems apmokestinamiesiems asmenims. Be to, kai tai susiję su rinkliavų imimu, ir Bulgarijos PVM, ir Rumunijos PVM reikėtų taikyti rinkliavoms, imamoms už kelionę į vieną pusę per tiltą. Todėl nukrypti leidžiančiomis priemonėmis siekiama supaprastinti taikomo PVM surinkimą;
(9)

pagal SESV 126 straipsnio 8 dalį 2012 m. sausio 24 d. Taryba priėmė Sprendimą 2012/139/ES (7), kuriame nustatyta, jog Vengrija nesiėmė veiksmingų priemonių, kad atsižvelgtų į 2009 m. liepos 7 d. Tarybos rekomendaciją. Sprendime teigiama, kad nors Vengrija 2011 m. oficialiai neviršijo 3 % BVP pamatinės vertės, taip yra ne dėl to, kad deficitas struktūriškai ir tvariai mažinamas. 2011 m. biudžeto perteklius grindžiamas reikšmingomis, didesnėmis kaip 10 % BVP vienkartinėmis pajamomis ir su juo susijęs bendras 2,75 % BVP dydžio 2010 ir 2011 m. struktūrinis pablogėjimas, kai rekomenduotas bendras 0,5 % BVP fiskalinis pagerėjimas. Be to, nors valdžios institucijos ketina 2012 m. įgyvendinti esmines struktūrines priemones, kad sumažintų struktūrinį deficitą iki 2,6 % BVP, 3 % BVP pamatinė vertė vėlgi būtų neviršijama vien tik dėl vienkartinių beveik 1 % BVP priemonių. Galiausiai numatoma, kad 2013 m. deficitas (3,25 % BVP) vėl viršys SESV numatytą pamatinę vertę, net atsižvelgus į papildomas priemones, apie kurias paskelbta po Komisijos tarnybų 2011 m. rudens prognozės paskelbimo. Didesnis deficitas 2013 m. daugiausia susijęs su tuo, kad pagal planą dingsta laikinosios vienkartinės pajamos, be to, ne visos planuojamos struktūrinės reformos pakankamai išsamiai apibrėžtos. Apskritai Taryba padarė išvadą, kad Vengrijos valdžios institucijos nepakankamai atsižvelgė į 2009 m. liepos 7 d. Tarybos rekomendaciją pagal SESV 126 straipsnio 7 dalį;
(24)

Pagal nacionalizavimo įstatymą CGD atsako už BPN valdymą, BPN valdymo padalinių narių skyrimą ir BPN valdymo tikslų nustatymą per 60 dienų nuo nacionalizavimo. Be to, nacionalizavimo įstatyme taip pat yra nuostata, kad kredito ar likvidumo pagalbos priemonės, kurias CGD „skiria BPN jį nacionalizuojant ar valstybės vardu, […] užtikrinamos valstybės garantija“ (12).
a)

vieną narį pagal 1 dalies b punktą paskiria pirmąjį prieštaravimą pateikusi Komisijos narė, du narius per 10 dienų nuo prieštaravimo pateikimo termino pabaigos paskiria Komisijos pirmininkas, vienas narys per 15 dienų nuo prieštaravimo pateikimo termino pabaigos paskiriamas kitų prieštaravimą pateikusių Komisijos narių sutarimu ir vienas narys per 20 dienų nuo prieštaravimo pateikimo termino pabaigos paskiriamas visų prieštaravimą pateikusių Komisijos narių ir Komisijos primininko sutarimu. Jei per du paskutiniuosius nurodytus terminus nepavyksta susitarti dėl kurio nors iš atitinkamų dviejų paskutinių narių skyrimo, tuomet tą (tuos) narį (-ius), dėl kurio (-ių) susitarti nepavyko, paskiria Nuolatinio arbitražo teismo Generalinis sekretorius, išskyrus jei susitariama, kad jį arba juos paskirs kitas asmuo arba trečioji valstybė;
(6)

Per du mėnesius nuo nustatyto termino Komisija negavo jokio atsakymo ir 2009 m. gruodžio 1 d. nusiuntė Graikijos valdžios institucijoms priminimą ir paprašė informaciją pateikti per mėnesį. Šiame priminime Komisija atkreipė Graikijos valdžios institucijų dėmesį į tai, kad, jei jos per nustatytą laiką nepateiks atsakymo, pateikti informaciją Komisija pareikalaus („įsakymas pateikti informaciją“) pagal 1999 m. kovo 22 d. Tarybos reglamento (EB) Nr. 659/1999, nustatančio išsamias EB Sutarties 93 straipsnio taikymo taisykles (2) (3), 10 straipsnio 3 dalį. Be to, nuo 2010 m. sausio 26 d. ši byla įrašyta į pagalbos, apie kurią nepranešta, registrą numeriu NN 3/2010.
(4)

pirmoji sąlyga: kredito reitingų agentūros turi turėti tos trečiosios valstybės leidimą ar būti joje registruotos, joms nuolat turi būti taikoma veiksminga priežiūra ir jos privalo laikytis taisyklių. JAV kredito reitingų agentūrų teisės ir priežiūros sistemą sudaro 2006 m. Kredito reitingų agentūrų reformos aktas (toliau – Reitingų agentūrų aktas), kuriuo siekiama skatinant atskaitomybę, skaidrumą ir konkurenciją kredito reitingų sektoriuje gerinti reitingų kokybę, kad būtų apsaugoti investuotojai ir visuomenės interesai, ir Vertybinių popierių biržos akto (toliau – Biržos aktas) 15E skirsnis (3), 17 skirsnis (4) ir 21B skirsnio a dalis (5). Reitingų agentūrų akto nuostatos pradėtos taikyti 2007 m. birželio mėn. Vertybinių popierių ir biržų komisijai (VPBK) priėmus keletą taisyklių, kuriomis įgyvendinama kredito reitingų agentūrų, kurios registruojamos kaip nacionaliniu mastu pripažintos statistikos reitingų organizacijos (angl. Nationally Recognized Statistical Ratings Organizations), registravimo ir priežiūros programa. Kad jų reitingus būtų galima naudoti reguliavimo tikslais, kredito reitingų agentūros turi būti įregistruotos VPBK, kuri savo ruožtu vykdo nuolatinę jų priežiūrą. VPBK suteikti visapusiški priežiūros įgaliojimai ir ji gali tirti, ar kredito reitingų agentūros vykdo savo teisinius įsipareigojimus. Tai įgaliojimai susipažinti su dokumentais, atlikti tyrimus ir patikrinimus vietoje, taip pat įgaliojimai reikalauti leisti susipažinti su telefoniniais įrašais ir elektroninių ryšių duomenimis. VPBK šiais įgaliojimais gali naudotis ne tik kredito reitingų agentūrų atžvilgiu, bet ir kitų asmenų, dalyvaujančių kredito reitingų nustatymo veikloje, atžvilgiu. Pagal Biržos akto 15E skirsnio p dalies 3 punkto A papunktį VPBK bent kartą per metus turi atlikti kiekvienos nacionaliniu mastu pripažintos statistikos reitingų organizacijos vertinimą ir pateikti ataskaitą, kurioje išdėstomos tokio vertinimo išvados (6). Jeigu VPBK nustato, kad nacionaliniu mastu pripažinta statistikos reitingų organizacija pažeidžia bet kurį įsipareigojimą, numatytą pagal atitinkamą reguliavimo sistemą, ji gali imtis įvairių priežiūros priemonių, kad pažeidimas būtų sustabdytas. Tos priemonės apima įgaliojimą panaikinti registraciją, sustabdyti reitingų naudojimą reguliavimo tikslais ir nurodyti kredito reitingų agentūrai nutraukti pažeidimą. Be to, VPBK kredito reitingų agentūroms gali taikyti griežtas sankcijas už atitinkamų reikalavimų pažeidimus. Taigi nacionaliniu mastu pripažintoms statistikos reitingų organizacijoms nuolat taikoma veiksminga priežiūra ir užtikrinama, kad jos laikytųsi taisyklių. EVPRI ir VPBK sudarytame bendradarbiavimo susitarime numatytas keitimasis informacija, susijusia su reikalavimų laikymosi užtikrinimo ir priežiūros priemonėmis, taikomomis tarpvalstybinę veiklą vykdančioms kredito reitingų agentūroms;
2.

Mahrukat Company (The Syrian Company for the Storage and Distribution of Petroleum Products) (Sirijos naftos produktų saugojimo ir platinimo bendrovė)

Būstinė: Damascus - Al Adawi st., Petroleum building Faksas: 00963 11/4445796 Telefonas: 00963 11/44451348 - 4451349 El. paštas: mahrukat@net.sy Svetainė: http://www.mahrukat.gov.sy/indexeng.php

Valstybei priklausanti naftos bendrovė; teikia finansinę paramą Sirijos režimui
(15)

Įstatymo Nr. 2206/1994 2 straipsnio 10 dalyje buvo numatyta, kad įėjimo į tam tikrų vietovių lošimo namus kaina bus nustatoma ministro sprendimu; tuo pačiu sprendimu taip pat būtų nustatoma procentinė kainos dalis, atiteksianti Graikijos valstybei kaip pajamos. 1995 m. lapkričio 16 d. finansų ministro sprendimu (17) nustatyta, kad nuo 1995 m. gruodžio 15 d. visi lošimo namų veiklos vykdytojai, kuriems taikomas Įstatymas Nr. 2206/1994, už įėjimą (18) privalo imti 5 000 GRD (19) (maždaug 15 EUR) (20). Sprendime reikalaujama, kad lošimo namų veiklos vykdytojai mokėtų valstybei rinkliavą, sudarančią 80 % kiekvieno bilieto nominaliosios vertės, o likusieji 20 %, įskaitant atitinkamą PVM, atitektų lošimo namams (21). Sprendime numatyta, kad lošimo namai gali neimti pinigų už įėjimą (22). Tačiau, nepaisant to, kokį mokestį jie ima iš vartotojų, lošimo namai privalo valstybei mokėti 80 % reguliuojamosios kainos (23). Sprendime reikalaujama, kad lošimo namai mokesčius sumokėtų kas mėnesį (24). Be to, jame numatytos konkrečios bilietų nuolaidos, galiojančios 15 arba 30 dienų (25).
(15)

pagal Direktyvos 2002/20/EB 10 straipsnio 5 dalį rimtų ir pasikartojančių pažeidimų atvejais gali būti nuspręsta neleisti teikti paslaugų arba sustabdyti ar panaikinti konkrečių radijo dažnių naudojimo teises, jei priemonės, kuriomis siekiama per pagrįstą laiką užtikrinti atitiktį, nedavė rezultatų. Konkrečiu judriojo palydovinio ryšio paslaugų teikimo atveju sprendimas panaikinti arba sustabdyti naudojimo teises turi reikšmingą tarpvalstybinį poveikį. Be to, priklausomai nuo nacionalinės procedūros, gali reikėti tinkamų priemonių, pavyzdžiui, sustabdymo, kurias pritaikius leidimas būtų panaikintas galutinai. Todėl atėmimo arba sustabdymo priemonės turėtų būti priimtos tik po to, kai valstybės narės pasidalins nuomonėmis ir jas aptars Ryšių komitete;